Oikeusministeriön lausuntopyyntö

141/070/071/2008

KHALL  § 120

Selostus:	Oikeusministeriö pyytää lausuntoa valmisteilla olevasta oikeusministeriön asetuksesta, jossa säädetään oikeusapupiireistä, oikeusaputoimistojen toimipaikoista ja edunvalvonta-alueista.

	Liitteet	Asetusluonnokset

	Esityksessä Mikkelin ja Savonlinnan oikeusaputoimistot yhdistetään ja muodostetaan Etelä-Savon oikeusaputoimisto. Toimipaikat säilyisivät ennallaan eli toimipaikat olisivat Juvalla, Kangasniemellä, Mikkelissä, Mäntyharjulla, Puumalassa, Rantasalmella, Savonlinnassa ja Sulkavalla. 

	Mikkelin ja Savonlinnan toimipisteissä on päivittäin henkilökuntaa paikalla, muilla paikkakunnilla järjestetään vastaanotto. Asiakkaiden saama palvelu pysyy vähintään nykyisellä tasolla, toimipaikat ja niiden henkilöstö pysyvät nykyisinä. 

	(Valmistelija hallintojohtaja 044 417 5202)

	Kunnanjohtajan päätösehdotus:
	Kunnanhallitus ilmoittaa kantanaan, ettei se vastusta valmisteilla olevaa asetusta. Kunnanhallitus toteaa, että toimipaikkojen säilyminen ja siten palvelujen saatavuuden säilyminen ennallaan on ensiarvoisen tärkeää. Palvelujen saanti tulee turvata jatkossa myös Sulkavalla. 

	Päätös: 
	Kunnanhallitus hyväksyi päätösehdotuksen. 
 	__________

Asianmukaisesti allekirjoitetusta ja tarkastetusta pöytäkirjasta kirjoitetun otteen oikeaksi todistaa:

Sulkavalla 6.5.2013

		Keskusarkistonhoitaja		Tuula Ruottinen